CELEX: 32008D0466
Language: et
Date: 2008-06-19 00:00:00
Title: 2008/466/EÜ: Komisjoni otsus, 19. juuni 2008 , milles käsitletakse ühenduse toetust 2008. aastaks katseprojektide ja ettevalmistava tegevuse jaoks loomade heaolu valdkonnas

20.6.2008   
            
            
               ET
            
            
               Euroopa Liidu Teataja
            
            
               L 161/41
            
         
      KOMISJONI OTSUS,
   19. juuni 2008,
   milles käsitletakse ühenduse toetust 2008. aastaks katseprojektide ja ettevalmistava tegevuse jaoks loomade heaolu valdkonnas
   (2008/466/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (1) eriti selle artikli 49 lõike 6 punkte a ja b,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad, (2) eriti selle artiklit 90,
   ning arvestades järgmist:
   
               (1)
            
            
               Käesolev otsus kujutab endast rahastamisotsust määruse (EÜ, Euratom) nr 1605/2002 artiklis 75 ja määruse (EÜ, Euratom) nr 2342/2002 artiklis 90 määratletud tähenduses.
            
         
               (2)
            
            
               Loomade kaitset ja heaolu käsitlevas ühenduse tegevuskavas aastateks 2006–2010 tõstetakse ühe tegevusvaldkonnana esile loomade kaitset ja heaolu käsitlevate olemasolevate miinimumstandardite ajakohastamist, et viia need kooskõlla uute teaduslike tõenditega ja sotsiaal-majanduslike hinnangutega, ning samuti tõhusa jõustamise tagamist. (3)
               
            
         
               (3)
            
            
               Euroopa Parlament eraldas ühenduse eelarvest 2008. aastal neli miljonit eurot kontrollpunktidega (puhkekohtadega) seotud ettevalmistava tegevuse jaoks. Kontrollpunktide praegune võrgustik ei vasta veoettevõtjate tegelikele vajadustele, kuna kontrollpunktid puuduvad teatavates kohtades ning mitu olemasolevat kontrollpunkti ei vasta ametlikest kontrollidest hoolimata kvaliteedistandarditele.
            
         
               (4)
            
            
               Sidusrühmadega konsulteerimise ja tehnilise pädevuse kasutamise abil on vaja kindlaks määrata ühenduse õigusaktides määratletud kontrollpunktide kvaliteedikriteeriumid ning otsustada, millised kogu Euroopat hõlmavad strateegiad tuleks välja töötada, et parandada nende kasutamist veoettevõtjate hulgas. Tuleks algatada ettevalmistav tegevus, mis hõlmab kõrgete standarditega kontrollpunktide ehitamist või renoveerimist vähemalt kolmes, olulise loomade liiklusvooga liikmesriigis.
            
         
               (5)
            
            
               Euroopa Parlament eraldas ühenduse eelarvest 2008. aastal 1 000 000 eurot katseprojekti käivitamiseks, et töötada välja paremad loomakasvatussaaduste tootmise meetodid ning keskenduda sigade kastreerimise ja kariloomade sarvede eemaldamise alternatiivsetele võimalustele.
            
         
               (6)
            
            
               Sigade kastreerimise osas peaks kõnealune katseprojekt täiendama kastreerimist käsitlevaid käimasolevaid uuringuid ja keskenduma nende praktilistele tulemustele ning töötama välja programmi Euroopa ühtlustatud meetodi loomiseks, millega tuvastada kuldi värvus tapaliinil kaubanduslikes tingimustes ja hinnata kastreerimata loomade liha turustamise kaubanduslikke aspekte. Selliste meetodite väljatöötamine julgustab põllumajandusettevõtjaid kasvatama kastreerimata loomi ja esitama usaldusväärseid ja järjepidevaid andmed, et jätkata kirurgilisele kastreerimisele alternatiivsete võimaluste arendamist (sh eelkõige immunokastreerimine). Uurimuse teises osas käsitletakse põhjalikult kariloomade sarvede eemaldamise alternatiivseid võimalusi.
            
         
               (7)
            
            
               Üks projekt on ette nähtud ettevalmistava tegevuse läbiviimiseks ja üks tegevus on ette nähtud katseprojekti jaoks. Nende tegevuste rahastamise kohta tuleks võtta vastu üksainus otsus.
            
         
               (8)
            
            
               Kõnealused tegevused peavad moodustama osa loomade heaolu käsitlevate ühenduse õigusaktide edasiarendamisest ning nendega toetatakse ka loomade kaitset ja heaolu käsitlevas ühenduse tegevuskavas aastateks 2006–2010 (4) määratletud tegevusi,
            
         ON TEINUD JÄRGMISE OTSUSE:
   Artikkel 1
   Lisas osutatud ettevalmistavad tegevused on heaks kiidetud ja neid rahastatakse Euroopa ühenduste 2008. aasta eelarve eelarverealt 17 04 03 03 maksimaalselt 4 000 000 euro ulatuses.
   Artikkel 2
   Lisas osutatud katseprojekt on heaks kiidetud ja seda rahastatakse Euroopa ühenduste 2008. aasta eelarve eelarverealt 17 01 04 06 maksimaalselt 1 000 000 euro ulatuses.
   
      Brüssel, 19. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 248, 16.9.2002, lk 1. Määrust on viimati muudetud määrusega (EÜ) nr 1525/2007 (ELT L 343, 27.12.2007, lk 9).
   
      (2)  EÜT L 357, 31.12.2002, lk 1. Määrust on viimati muudetud määrusega (EÜ, Euratom) nr 478/2007 (ELT L 111, 28.4.2007, lk 13).
   
      (3)  http://ec.europa.eu/food/animal/welfare/com_action_plan230106_en.pdf
   
      (4)  Komisjoni teatis Euroopa Parlamendile ja nõukogule loomade kaitset ja heaolu käsitleva ühenduse tegevuskava kohta aastateks 2006–2010 (KOM(2006) 13 (lõplik)).
   
      LISA
      
         
            Valdkond:
          toiduohutus, loomade tervis ja heaolu ning zootehnika
      I.   Ettevalmistav tegevus eelarvereal 17 04 03 03
      
         
            Õiguslik alus:
          nõukogu määruse (EÜ, Euratom) nr 1605/2002 artikli 49 lõike 6 punkt b
      1.   Kriteeriumid, millele taotlejad peavad vastama
      Taotlusi võivad esitada üksnes järgmised sihtorganisatsioonid: partnerite konsortsium, mis hõlmab vähemalt
      
                  —
               
               
                  ühte ELi liikmesriigi pädevat asutust, kes vastutab kontrollpunktide heakskiitmise eest vastavalt määrusele (EÜ) nr 1255/1997;
               
            
                  —
               
               
                  ühte uurimisrühma, kes on spetsialiseerunud vähemalt ühele põllumajandusloomade heaoluga seotud rakendusteadusele, ning
               
            
                  —
               
               
                  ühte valitsusvälist organisatsiooni, kes tegutseb rahvusvaheliselt loomade heaolu valdkonnas vähemalt ELi piires.
               
            2.   Valikukriteeriumid
      
                  —
               
               
                  Taotleja finantssuutlikkus
                  Taotlejad peavad tõestama, et neil on rahastatava tegevuse läbiviimiseks vajalik finantssuutlikkus.
                  Taotlejad peavad tõendama, et neil on olemas vajalikud omavahendid, et täiendada ühendusepoolset kaasrahastamist.
               
            
                  —
               
               
                  Taotleja tehniline ja ametialane suutlikkus
                  Taotlejatel peab olema rahastatava tegevuse läbiviimiseks vajalik tehniline suutlikkus ja ametialane pädevus. Nad peavad tõendama oma teadmisi ja kogemusi loomadega seotud infrastruktuuride ning samuti loomade veo valdkonnas. Nad peaksid esitama tõendeid ja kirjeldusi viimase kolme aasta jooksul ellu viidud projektide ja tegevuste kohta ning eelkõige asjaomase teemaga seotud projektide kohta. Nad peavad esitama iga meeskonnaliikme üksikasjaliku elulookirjelduse ja tõestama projektijuhi ja direktori juhtimissuutlikkust, sealhulgas nende haridust, teaduslikke kraade ja diplomeid, erialast töökogemust, uurimistöid ja väljaandeid.
                  Taotlejad peavad tõestama, et tegevuse kohta taotlust esitavad liikmesriigi pädevad asutused ja organisatsioonid on pühendunud projekti eesmärkide saavutamisele ja nad toetavad põhimõtet kehtestada kontrollpunktide sertifitseerimissüsteem, mida tuleb tegevuse abil rakendada. Nad peavad esitama tõendeid oma kontaktisikute ja rahvusvahelise sidusrühmade kohta, kellega nad kavatsevad eelkõige sertifitseerimise osas konsulteerida ja kelle vahendeid nad kavatsevad ettevalmistava tegevuse rakendamise käigus kasutada.
               
            3.   Valikukriteeriumid
      Kohaldatakse järgmisi üldisi valikukriteeriume:
      
                  —
               
               
                  lähenemisviisi usaldusväärsus (20 %);
               
            
                  —
               
               
                  töö korraldus ja pädevate asutuste/organisatsioonide kaasatuse määr tegevusega hõlmatud liikmesriigis (30 %);
               
            
                  —
               
               
                  projekti tähtsus Euroopa tasandil ja kordistav toime (30 %);
               
            
                  —
               
               
                  projekti kulutasuvuse määr (20 %).
               
            Rohkem kui kolme liikmesriigi hõlmatust tegevuse teises etapis käsitatakse eelisena.
      4.   Kaasrahastamise tase
      Ettevalmistav tegevus jaotatakse kahte etappi:
      
                  —
               
               
                  esimene etapp hõlmab kontrollpunktide sertifitseerimissüsteemi loomise teostatavusuuringut, soovitusi ja spetsifikatsioone; toetuse maksimumsumma on 300 000 eurot, mis hõlmab kuni 90 % abikõlblikest kuludest;
               
            
                  —
               
               
                  teine etapp hõlmab katsekontrollpunktide ehitamist või renoveerimist ja ELi nõuetega ühtlustatavate kontrollpunktide katse-sertifitseerimissüsteemi kehtivaks tunnistamist; toetuse maksimumsumma on 3 700 000 eurot ja see hõlmab kuni 70 % kogu tegevuse abikõlblikest kuludest. See tegevus hõlmab vähemalt kolme liikmesriiki ja see sõltub esimese etapi teostatavusuuringu heakskiitmisest.
               
            5.   Ajakava
      Ettevalmistav tegevus viiakse läbi ühe projektikonkursi raames. Eeldatavasti korraldatakse konkurss 2008. aasta juunis ja see on avatud kolm kuud. Otsus tehtud valiku kohta langetatakse eeldatavasti 2008. aasta jooksul või 2009. aasta alguses.
      
         
            Assigneeringud 2008. aastaks:
         
      
      17 04 03 03 – loomade veoga seotud kontrollpunktid (puhkekohad): 4 000 000 eurot.
      
         
            Kavandatud erimeetmete arv:
          üks projektikonkurss.
      Meedet reguleeritakse nõukogu määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) esimese osa VI jaotises ja komisjoni määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) esimese osa VI jaotises sätestatud eeskirjadega.
      II.   Katseprojekt eelarvereal 17 01 04 06
      
         
            Õiguslik alus:
          nõukogu määruse (EÜ, Euratom) nr 1605/2002 artikli 49 lõike 6 punkt a
      
         
            Assigneeringud 2008. aastaks:
         
      
      17 01 04 06 – katseprojekt: loomade kasvatamise paremad ja loomasõbralikud meetodid: 1 000 000 eurot.
      
         
            Kavandatud erimeetmete arv:
          eeldatavasti korraldatakse 2008. aasta juunis avatud pakkumismenetlus töövõtulepingu sõlmimiseks. Leping allkirjastatakse enne aasta lõppu.
      Meedet reguleeritakse nõukogu määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) esimese osa V jaotises ja komisjoni määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) esimese osa V jaotises sätestatud eeskirjadega.